Inka Roka
Inka Roka (keč. Inka Ruq'a – 'kilniaširdiškas inka') – šeštasis Kusko karalystės sapa inka ir pirmasis Ananų dinastijos atstovas, valdęs apie 1350–1380 m. Sostą teisėtai iš Kapako Jupankio perimti turėjo sūnus Kispė Jupankis, kurio susilaukė su žmona Kuse Hilpai. Inka Roka taip pat buvo Kapako Jupankio sūnus, tačiau jis jo susilaukė su kita žmona – Kuse Čimbo. Po buvusio valdovo mirties ananai sukilo prieš urinus, nužudė Kispę Jupankį, o sostą atidavė Inca Roca. Šis savo apartamentus perkėlė į Kusko miesto ananų dalį. Turėjo žmoną Mamą Mičai, susilaukė kelių palikuonių, o valdžią perėmė sūnus Jahuaras Hvakakas. Inla Rola nukariavo čiusus, kautomarkus, kikichanus ir pinagvus, kariavo prieš vieną iš didžiausių priešų čankus (pastarieji priešinosi inkams, juos puldinėjo), įkūrė kilmingųjų berniukų mokyklas yachaywasi. Taip pat išplėtojo melioraciją Kuske ir aplinkinėse teritorijose.